ମେଥୋକ୍ସିଫ୍ଲୁରେନ
ମେଥୋକ୍ସିଫ୍ଲୁରେନ (ଇଂରାଜୀ ଭାଷାରେ Methoxyflurane, ଏକ ବ୍ୟବସାୟୀକ ନାମ ପେନଥ୍ରକ୍ସ/  Penthrox) ଏକ ପ୍ରଶ୍ୱାସବାହୀ ଔଷଧ ଯାହା ଆଘାତର ଯନ୍ତ୍ରଣା ଲାଘବ କରେ । ଚିକିତ୍ସା ଜନିତ ସ୍ୱଳ୍ପକାଳୀନ ଯନ୍ତ୍ରଣାରେ ମଧ୍ୟ ଏହା ଦିଆଯାଇପାରେ । ଯନ୍ତ୍ରଣା ଲାଘବ ଦୃତ ଗତିରେ ଆରମ୍ଭ ହୋଇ ଅଳ୍ପ ସମୟ ପର୍ଯ୍ୟନ୍ତ ରହେ । ସାଧାରଣତଃ ଡାକ୍ତରୀ ବର୍ଯ୍ୟବେକ୍ଷଣରେ ଏହି ଔଷଧ ଦିଆଯାଏ ।
 

ମେଥୋକ୍ସିଫ୍ଲୁରେନର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡ ବିନ୍ଧା, ଉଦ୍‌ବେଗ, ନିଦ୍ରାବେଶ (sleepiness), କାଶ (cough) ଓ ଅଇ ଆସିପାରେ । anxiety  ପ୍ରତିକ୍ରିୟା ସାଂଘାତିକ ହେଲେ ବୃକ୍‌କ ସମସ୍ୟା (kidney problems), ଯକୃତ ସମସ୍ୟା (liver problems), ସ୍ୱଳ୍ପ ରକ୍ତଚାପ (low blood pressure) ଓ ମାଲିଗନାଣ୍ଟ ହାଇପରଥର୍ମିଆ (malignant hyperthermia) ହୋଇପାରେ । ଗର୍ଭାବସ୍ଥା ବା ସ୍ତନ୍ୟପାନ (breastfeeding) ସମୟରେ ଏହାର ନିରାପତ୍ତା ବିଷୟ ସ୍ପଷ୍ଟ ହୋଇନାହିଁ । ରୋଗୀର ସାଧାରଣ ଚେତନା (level of consciousness) ଥିଲେ, ରକ୍ତଚାପ ଓ ହୃତ୍‌ପିଣ୍ଡ ଗତିହାର ସ୍ଥିର ଥିଲେ ଏହି ଔଷଧ ଦିଆଯାଇପାରେ । ଏହାକୁ ଭୋଲାଟାଇଲ ନିଶ୍ଚେତକ (volatile anaesthetic) ଶ୍ରେଣୀରେ ରଖାଯାଏ ।
 

ସନ ୧୯୪୮ରେ ଏହା ପ୍ରଥମେ ଉଇଲିଅମଟି ମିଲରଙ୍କଦ୍ୱାରା ପ୍ରସ୍ତୁତ (made) ହେବାପରେ ସନ ୧୯୬୦ରେ ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱୀକୃତ ହୋଇଥିଲା । ୧୯୬୦ରୁ ପ୍ରଥମେ ଏହା ପରିଚିତ ହୋଇ ସନ ୧୯୭୦ ଦଶକର ଶେଷ ପର୍ଯ୍ୟନ୍ତ ଶାରୀରିକ ନିଶ୍ଚେତକ (general anesthetic) ଭାବରେ ବ୍ୟବ‌ହୃତ ହୋଇଥିଲା । ସନ ୧୯୯୦ରେ ଯୁକ୍ତରାଷ୍ଟ୍ର ଆମେରିକାର ଏହାର ପ୍ରସ୍ତୁତିକୁ ନିର୍ମାତା ବନ୍ଦ କଲେ ଓ ସନ ୨୦୦୫ରେ ଫୁଡ ଆଣ୍ଡ ଡ୍ରଗ ଆଡମିନିସ୍ଟ୍ରେସନ (Food and Drug Administration) ଏହାକୁ ମାର୍କେଟରୁ ବାହାର କରିଦେଲେ ।  ଯନ୍ତ୍ରଣା ଲାଘବ ନିମନ୍ତେ ଏହ ତ‌ଥାପି ଅଷ୍ଟ୍ରେଲିଆ, ଆୟରଲ୍ୟାଣ୍ଡ ଓ ସଂଯୁକ୍ତ ରାଷ୍ଟ୍ରରେ ବ୍ୟବ‌ହୃତ ହେଉଛି ।  ସନ ୨୦୧୮ରେ ସଂଯୁକ୍ତ ରାଷ୍ଟ୍ରରେ (United Kingdom) ଏନଏଚଏସକୁ (NHS) ଏହାର ଏକ ଡୋଜ ପିଛା ପ୍ରାୟ ୧୮ ପାଉଣ୍ଡ ଖର୍ଚ୍ଚ କରିବାକୁ ପଡ଼ୁଥିଲା

ଆଧାର

ବାହ୍ୟ ଲିଙ୍କ
 NIOSH Pocket Guide to Chemical Hazards

ଔଷଧ
ଚିକିତ୍ସା ବିଜ୍ଞାନ